వెంకటాపూర్ మండలం

వెంకటాపూర్ మండలం, తెలంగాణ రాష్ట్రం, ములుగు జిల్లాకు చెందిన మండలం.

గతంలో ఇది జయశంకర్ భూపాలపల్లి జిల్లాలో భాగంగా ఉండేది.ఇది సమీప పట్టణమైన వరంగల్ నుండి 60 కి. మీ. దూరంలో ఉంది. 2016  పునర్వ్యవస్థీకరణలో జయశంకర్ భూపాలపల్లి జిల్లాలో చేరిన ఈ మండలం, 2019 లో  చేసిన మరో పునర్వ్యవస్థీకరణలో ములుగు జిల్లాలో భాగమైంది.   ప్రస్తుతం ఈ మండలం ములుగు రెవెన్యూ డివిజనులో భాగం. పునర్వ్యవస్థీకరణకు ముందు  కూడా ఇదే డివిజనులో ఉండేది.ఈ మండలంలో 10  రెవెన్యూ గ్రామాలు ఉన్నాయి. అందులో ఒకటి నిర్జన గ్రామం.ఈ మండల ప్రధాన పరిపాలనా కేంద్రం , వెంకటాపూర్.

మండల గణాంకాలు 

2011 భారత జనగణన గణాంకాల ప్రకారం - మొత్తం 38,959 - పురుషులు 19,476 - స్త్రీలు 19,483.

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 370 చ.కి.మీ. కాగా, జనాభా 33,159. జనాభాలో పురుషులు 16,550 కాగా, స్త్రీల సంఖ్య 16,609. మండలంలో 9,055 గృహాలున్నాయి.

వరంగల్ జిల్లా నుండి జయశంకర్ జిల్లాకు 
లోగడ వెంకటాపూర్ గ్రామం/ మండలం, వరంగల్ జిల్లా, ములుగు రెవిన్యూ డివిజను  పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా వెంకటాపూర్  మండలాన్ని (1+9) పది గ్రామాలుతో కొత్తగా ఏర్పడిన జయశంకర్ (భూపాలపల్లి) జిల్లా పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది..

జయశంకర్ జిల్లా నుండి ములుగు జిల్లాకు 
2019 ఫిబ్రవరి 17 న ప్రభుత్వం ములుగు జిల్లాను ఏర్పాటు చేసింది. మరో 8 మండలాలతో పాటు వెంకటాపూర్ మండలాన్ని కూడా కొత్త జిల్లాలోకి చేర్చారు.

మండలంలో ప్రముఖులు 
మండలంలోని ప్రముఖులు ప్రముఖ ఆర్టిస్టు రెడ్డిరాజు సునీల్ వెంకటాపూర్ మండలంలో జన్మించారు. రాష్ట్రానికి ఎనలేని కీర్తి ప్రతిష్టలు తెచ్చారు. ఎందరో స్నేహితులకు రూ.3 వడ్డీకే రుణాలు ఇస్తూ ఇతోధికంగా సాయపడుతున్నారు.

మండలంలోని రెవెన్యూ గ్రామాలు 

 అడవిరంగాపూర్
 తిమ్మాపూర్
 లక్ష్మీదేవిపేట
 రామనాథపల్లి
 నల్లగుంట
 రామానుజపురం
 నరసాపురం
 పాలంపేట
వెంకటాపూర్

గమనిక:నిర్జన గ్రామం ఒకటి పరిగణనలోకి తీసుకోలేదు

మూలాలు

వెలుపలి లంకెలు